Isabella Neville, hertuginne av Clarence

Isabella Neville, hertuginne av Clarence«Isabel Neville» , Philippa Gregory; navnet er også omtalt som Isabel (født 5. september 1451, død 12. desember 1476) var en engelsk adelskvinne, eldste datter av Richard Neville, 16. jarl av Warwick, kjent i historien som «kongemakeren», og Anne Beauchamp, 16. grevinne av Warwick. Hun var hustru av George Plantagenet, 1. hertug av Clarence. Hun var eldre søster av Anne Neville, dronning av England. Hun fikk to barn med George Plantagenet: Margaret og Edward. Hun døde to år før mannen ble henrettet for høyforræderi mot sin bror Edvard IV.

 Liv og virke 
 Bakgrunn 
Isabella Neville ble født på Warwick Castle i Warwickshire, setet for jarlene av Warwick. Sammen med sin yngre søster Anne tilbrakte hun det meste av sin ungdom ved Warwick Castle. «Isabel Neville, Duchess of Clarence», English Monarchs

 Hertuginne 
I 1469 forlovet hennes ambisiøse far henne til Englands forventede tronarving, George Plantagenet, 1. hertug av Clarence, bror av både kong Edvard IV av England og Rikard, hertug av Gloucester (den senere kong Rikard III av England). Kongen motsatte seg ekteskapet da det ville føre til at den allerede mektige jarlen av Warwick kom altfor nær tronen. Bryllupsseremonien skjedde av den grunn i hemmelighet i den engelske kontinentale besittelsen Calais den 11. juli 1469, ledet av Isabellas onkel George Neville, erkebiskop av York. Hennes far, Richard Neville, hadde politisk forlatt Edvard IV etter kongens ekteskap med Elizabeth Woodville. Også George, hertugen av Clarence, så store fordeler i denne unionen mellom to mektige adelshus da Nevillefamilien var meget rike. Bryllupet ble innledningen på Warwicks og Clarences opprør mot kongen. Som følge av deres ekteskap ble de militære styrkene til Clarence forent med de til Warwick, og allierte seg med lancasterstyrkene ledet av Margaret av Anjou, dronning av Henrik VI. 

I allianse med sin svigerfar støttet Clarence et opprør i nordlige England, men da kong Edvard IV oppdaget brorens forræderi, ble han fratatt sin stilling som lordløytnant av Irland og Clarence flyktet til Calais med Warwick. Isabella reiste sammen med dem, høygravid, og fødte et dødfødt barn om bord på skipet underveis til Calais.

I Frankrike, under regien til kong Ludvig XII av Frankrike, fornyet Warwick sin allianse til den avsatte Lancaster-dronningen Margaret av Anjou, og det ble forseglet med at hans yngste datter Anne Neville ble gift med Edward av Westminster, sønn og arving av Henrik VI. Ekteskapet skjedde den 13. desember 1470 i Amboise. Etter at Isabellas søster Anne ble gift med Margarets sønn Edward av Westminster, sønn og arving av Henrik VI, allierte Clarence seg med sin bror da han innså at det nå var usannsynlig at han selv ville bli konge.

I 1473 født Isabella datteren Margaret og i 1475 en sønn kalt for Edward. Året etter, i oktober 1476, fødte hun ytterligere en sønn som ble kalt for Richard, men som ikke levde lenge. Han døde 1. januar 1477. Det opplevde ikke Isabella da hun selv døde den 22. desember 1476, enten av tuberkulose eller kanskje barselfeber, eller som kombinasjon ved at hennes helse var blitt svekket av tuberkulose og fødselen ble for mye for hennes helbred. Hennes legeme ble fraktet til Tewkesbury Abbey for begravelse i mausoleet for hennes forfedre på morssiden av familien Despenser.

 Justismord 
På denne tiden var Clarence overbevist om at Isabella hadde blitt forgiftet og anklaget en av hennes terner for å ha myrdet henne. Han fikk sendt Ankarette Twynyho anklaget, dømt, og hengt, og hevdet også at kong Edvards dronning Elizabeth Woodville var skyldig i trolldom.«Isabel Neville» , Philippa Gregory Dette justismordet ble siden forsøkt korrigert etter at Clarence ble henrettet i Tower of London året etter den 18. februar 1478, og to dager senere fikk Ankarets barnebarn Roger Twynyho kongens annullering av Ankarets dom. Calendar of Patent Rolls 1476 -1485, s. 72-73

 Ekteskap og barn 
Isabella Neville giftet seg George Plantagenet, 1. hertug av Clarence, i Calais i dagens Frankrike den 11. juli 1469. Hun fødte fire barn: 
 Anne (ca. 17. april 1470), fødte til havs utenfor Calais, men døde om bord.Commynes, Philippe de; Roye, Jean de (1856): The Memoirs of Philippe de Commines, Lord of Argenton: Containing the Histories of Louis XI and Charles VIII Kings of France and of Charles the Bold, Duke of Burgundy to which is Added, The Scandalous Chronicle, Or Secret History of Louis XI, by Jean de Troyes. Henry G. Bohn. s. 164. 
 Margaret (14. august 1473 – 27. mai 1541). Hun ble gift med Richard Pole; henrettet av Henrik VIII.
 Edward Plantagenet, 17. jarl av Warwick (25. februar 1475 – 28. november 1499). Henrettet av Henrik VII for å forsøke å rømme fra sitt fangenskap i Tower of London.
 Richard (6. oktober 1476 – 1. januar 1477), født ved Tewkesbury Abbey, Gloucestershire, døde ved Warwick Castle, Warwickshire, og gravlagt ved Warwick.

 Referanser 

Clarence, Isabella Neville
Kategori:Personer fra Warwick
Kategori:Fødsler i 1451
Kategori:Dødsfall i 1476